CELEX: 62016TN0324
Language: sk
Date: 2016-06-21 00:00:00
Title: Vec T-324/16: Žaloba podaná 21. júna 2016 – VF Europe/Komisia

22.8.2016   
            
            
               SK
            
            
               Úradný vestník Európskej únie
            
            
               C 305/44
            
         Žaloba podaná 21. júna 2016 – VF Europe/Komisia
   (Vec T-324/16)
   (2016/C 305/59)
   Jazyk konania: angličtina
   
      Účastníci konania
   
   
      Žalobkyňa: VF Europe BVBA (Bornem, Belgicko) (v zastúpení: H. Vanhulle, B. van de Walle de Ghelcke, C. Borgers a N. Baeten, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie z 11. januára 2016 o systéme štátnej pomoci poskytovanej výnimkou pri nadmernom zisku, SA.37667 (2015/C) (ex 2015/NN), ktorú zaviedlo Belgicko,
            
         
               —
            
            
               alternatívne, zrušil články 2 až 4 tohto rozhodnutia,
            
         
               —
            
            
               v každom prípade zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod je založený na tvrdení, že Komisia vychádzala z nesprávneho právneho posúdenia a zjavne nesprávneho posúdenia pri identifikácia údajnej spornej pomoci a jej vymedzení ako systému pomoci v zmysle článku 1 písm. d) nariadenia Rady č. 2015/1589 (1) a článku 107 ZFEÚ.
            
         
               2.
            
            
               Druhý žalobný dôvod je založený na tvrdení, že Komisia porušila článok 107 ZFEÚ, neposkytla odôvodnenie a vychádzala zo zjavne nesprávneho posúdenia, keď sa domnievala, že belgický systém rozhodnutí o nadmernom zisku predstavuje opatrenie štátnej pomoci.
            
         
               3.
            
            
               Tretí žalobný dôvod je založený na tvrdení, že Komisia porušila článok 16 ods. 1 nariadenia č. 2015/1589 a základné zásady právnej istoty a legitímnych očakávaní tým, že nariadila vymáhanie údajnej pomoci.
            
         
               4.
            
            
               Štvrtý žalobný dôvod je založený na tvrdení, že Komisia porušila článok 2 ods. 6 ZFEÚ a zásadu rovnosti zaobchádzania, ako aj zneužila svoje právomoci tým, že uplatnila pravidlá štátnej pomoci na to, aby zakázala belgický systém rozhodnutí o nadmernom zisku.
            
         
      (1)  Nariadenie Rady (ES) č. 2015/1589 z 13. júla 2015 ustanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 2015, s. 9).